  Анжелика Тихонова корреспондент Удмуртиын нырысетӥзэ удмурт кылын «Даур ТВ» интернет-телеканалэз лэзизы. Со лымшор бере кутскыса ӝытозь ужалоз, вераз ивортодэтъя «Удмуртия» агентстволэн корреспондентэзлы кылдытӥсез Богдан Анфиногенов. Со ужалоз котькуд нунал, 14 часысен 20-21 часозь. Отын возьматэмын луозы пӧртэм блокъёсъя видеоос Богдан Анфиногенов, «Даур ТВ» интернет-телеканаллэн кылдытӥсез   Эфиръёсты «ВКонтакте» мерлыко вотэсысь но VK live ватсэтысь учкыны луэ 8-тӥ оштолэзе потэм нырысетӥ выпускын учкисьёс удмурт кырӟасьёслэсь клипъёссэс, удмурт кылын маскаръяськонъёсты, удмурт ретро-кырӟанъёслы клипъёсты но «Узы-боры» фильмез адӟизы. Нырысетӥ эфирез 5 сюрслэсь трос адями учкиз. Гожтыса кельтэм возьматонэз али но ӵектослэн «ВКонтакте» мерлыко вотэсысь  адӟыны луонлык вань. Азьланяз соосты меӵак эфирын гинэ учкыны луоз на, эфир бере видео вотэсысь утялтэмын луоз, вераз Богдан Анфиногенов. Меӵак эфир дыръя видео улэ 70 пала комментарийёс гожтӥзы. Тросэз шумпотэмзэс, сӥзёнъёссэс веразы. Одӥгез учкись «туннэ анай-атаеным клипъёсты учким, со сыӵе ностальгия, туж умой, пайдалыко ӵектос, азинсконъёс» гожтӥз. 9-тӥ оштолэзе интернетэн шуг-секытъёс кылдэмен сэрен, эфире потыны ӧз быгатэ. Та нуналлы чаклам возьматонъёсты ӵуказелы выжтӥзы. Эфирын удмурт кылын мультфильмъёс, кырӟанъёс, нылпиослэн блогъёссы, ретро-кырӟанъёс но вераськон луозы.  Азьланяз озьы ик «Куара» огазеяськонлэн «Тубат» ӵектосэзлэсь видеолекциоссэ но удмурт кылэз дышетонъя урокъёсты возьматозы. Богдан Анфиногеновлэн кылъёсызъя, та дыре вань контентсы вотэсысь басьтэмын, но азьланяз выль авторской программаос лэсьтыны, студиысь меӵак эфире потаны малпанзы вань. Тодэ вайытом, кылем ар пумын Богдан Анфиногенов «Признание» премиез басьтӥз но «Даур ТВ» интернет-телеканал кылдытыны сертификат утӥз.  Тегъёс: Мерлык Ижкар мерлыковотэс егитъёс Удмуртия удмуртъёс БогданАнфиногенов Удмуртилэнкунлыкезлы100ар 100ар  